**Inovovaný Školský vzdelávací program**

**„Škola pre prax“**

**Vzdelávacia oblasť Človek a spoločnosť**

**Učebné osnovy predmetu**

**SPOLOČENSKOVEDNÝ SEMINÁR 3. ROČNÍK ALEBO 4. ROČNÍK**

**Podmienky, organizácia a rozsah vyučovania predmetu**

* Predmet spoločenskovedný seminár je voliteľný predmet, ktorý škola ponúka v rozsahu dve vyučovacie hodiny týždenne v treťom (siedmom) alebo štvrtom (ôsmom) ročníku štúdia.
* Žiak si môže zvoliť predmet len raz, a to buď v treťom (siedmom), alebo v štvrtom (ôsmom) ročníku.
* Vyučuje sa v skupinách vytvorených zo všetkých tried daného ročníka. Delenie je závislé od možností školy a možné je pri počte prihlásených žiakov vyššom ako 24.
* Požiadavky na učiteľa: učiteľ strednej školy s 1. atestáciou s aprobáciou predmetu občianska náuka.
* Materiálno-technické požiadavky: osobitné nie sú.

**Charakteristika učebných osnov**

Učebné osnovy predmetu spoločenskovedný seminár sú pedagogický dokument, ktorý stanovuje očakávaný výkon žiaka a rozsah pojmov, vzťahov a zákonitostí, na ktorých tento výkon má získať. Zároveň umožňuje rozvíjanie kľúčových, no osobitne špecifických (expertných, predmetových) kompetencií žiakov, ako špecifickej zložky profilu absolventa školy.

UO pozostávajú z charakteristiky a cieľov predmetu, ktoré sa konkretizujú v štandarde predmetu. **Výkonový štandard** predstavuje očakávania zručností a výkonu žiakov. Tieto očakávania a výkony môže učiteľ bližšie špecifikovať, konkretizovať a rozvíjať v podobe ďalších učebných cieľov, učebných úloh, otázok či testových položiek s prihliadnutím na aktuálne kognitívne schopnosti žiakov. **Obsahový štandard** je vymedzený učivom, ktoré je štruktúrované podľa jednotlivých tematických celkov. Obsahový štandard je formálne vymedzený pojmami pri každom tematickom celku.

**Vzdelávací štandard predmetu spoločenskovedný seminár** nadväzuje na koncepciu predmetu občianska náuka. Je koncipovaný tak, aby vytváral možnosti na tie kognitívne činnosti žiakov, ktoré operujú s pojmami, akými sú hľadanie, pátranie, skúmanie, objavovanie, lebo v nich spočíva základný predpoklad poznávania a porozumenia prítomnosti. V tomto zmysle nemajú byť žiaci len pasívnymi objektmi výučby a konzumentmi hotových poznatkov, ktoré si majú len zapamätať a následne zreprodukovať.

**Koncepcia (výchovno-vzdelávacia stratégia) predmetu** spoločenskovedný seminár je zameraná na rozvoj kompetencií študenta. Aby to, čo sa naučí využil pri vstupe do reálneho života, v kritickom myslení a tvorivosti. Aby bol schopný sa presadiť na pracovnom trhu, aby vedel komunikovať, prezentovať svoju prácu, argumentovať, pracovať v tíme, vedieť sa efektívne učiť, spracovávať informácie, vedieť organizovať akcie, aby bol podnikavý, aby si vážil svoju kultúru a zároveň bol tolerantný k prejavom iných kultúr.

**Charakteristika predmetu**

Spoločenskovedný seminár patrí k predmetom, ktoré sú súčasťou vzdelávacej oblasti Človek a spoločnosť – občianska náuka, dejepis, geografia, je v úzkom prepojení na vzdelávaciu oblasť Človek a hodnoty – etická a náboženská výchova a taktiež na vzdelávaciu oblasť Umenie a kultúra.

Povinnou súčasťou obsahu spoločenskovedný seminár 1 sú **prierezové témy,** ktoré sa spravidla prelínajú cez vzdelávacie oblasti:

* multikultúrna výchova,
* mediálna výchova,
* osobnostný a sociálny rozvoj,
* tvorba projektu a prezentačné zručnosti.

**Multikultúrna výchova**

* multikultúrna výchova je zameraná na rozvoj poznania rozličných tradičných aj nových kultúr a subkultúr, akceptáciu kultúrnej rozmanitosti ako spoločenskej reality a rozvoj tolerancie, rešpektu a prosociálneho správania a konania vo vzťahu ku kultúrnej odlišnosti.

**Mediálna výchova**

* mediálna výchova umožňuje žiakom, aby si osvojili stratégie kompetentného zaobchádzania s rôznymi druhmi médií a ich produktmi a súčasne umožňuje u žiakov rozvinúť spôsobilosť zmysluplne, kriticky a selektívne využívať médiá a ich produkty.

**Osobnostný a sociálny rozvoj**

* osobnostný a sociálny rozvoj je zameraný na rozvoj osobnosti žiaka v oblasti osobnostnej, sociálnej mravnej.

**Tvorba projektu a prezentačné zručnosti**

* tvorba projektu a prezentačné zručnosti rozvíja u žiakov kompetencie tak, aby vedeli komunikovať, argumentovať, používať informácie a pracovať s nimi, ako aj prezentovať svoju prácu písomne aj verbálne s použitím informačných a komunikačných technológií.

**Poslanie predmetu**

Vyučovací predmet spoločenskovedný seminár nadväzuje na predmet občianska náuka a poskytuje študentom **rozširujúce** vedomosti tematických celkov: Človek ako jedinec, Človek a spoločnosť, Občan a štát, Občan a právo, Základné ekonomické problémy a ich riešenie, Trhový mechanizmus, Trh práce, Nezamestnanosť a jej sociálno-ekonomický dopad, Svet práce, Úloha peňazí a finančných inštitúcií, Úvod do filozofie a religionistiky, Filozofia a jej atribúty, Religionistika.

Seminár je určený študentom, ktorí majú záujem o spoločenskú problematiku. Je koncipovaný tak, aby poskytoval čo najširšie možnosti pre rozširovanie, prehlbovanie, systematizáciu a zovšeobecňovanie vedomostí zo všetkých spoločenskovedných disciplín. Seminár sa nekončí maturitnou skúškou. Odporúča sa študentom, ktorí chcú pokračovať v štúdiu politológie, politických vied, medzinárodných vzťahov, psychológie, sociológie, religionistiky, etiky, občianskej náuky, sociálnej práce, špeciálnej pedagogiky, personálneho manažmentu a príbuzných odborov na VŠ.

Žiaci sa oboznamujú s najvýznamnejšími spoločenskými javmi a procesmi, ktoré sa premietajú do ich každodenného života, učia sa vnímať svet integrujúco vo vzájomnom vzťahu rodiny – komunity – národa – štátu – medzinárodných spoločenstiev. Spoločenskovedný seminár otvára priestor na kultivovanie individuálnych a spoločenských spôsobilostí, učí vidieť veci a javy vo vzájomných súvislostiach, ponúka argumenty, inšpiruje k tvorivému riešeniu otázok dôležitých pre vzdelanostnú spoločnosť.

**Kompetencie**

Spoločenskovedný seminár vytvára na vyučovacích hodinách priestor na rozvoj takých kompetencií, ako sú:

* **komunikatívne a  sociálno-interakčné spôsobilosti** – ústne aj  písomne sa vyjadrovať, argumentovať svoje názory, postoje, spracovávať a využívať písomné materiály, vysvetľovať a riešiť problémové úlohy a situácie komplexného charakteru, čítať, rozumieť a  využívať text – hlavne celok Človeka jedinec
* **intrapersonálne a  interpersonálne spôsobilosti** – vedieť regulovať správanie, vedieť sa zapojiť do pracovných aj spoločenských vzťahov, pracovať v tíme, preberať zodpovednosť sám za seba a za prácu iných, rozvíjať schopnosť starať sa o svoje zdravie a životné prostredie, rešpektovať všeľudské etické hodnoty, uznávať ľudské práva a slobody, tvorivo diskutovať, presvedčivo argumentovať, vyjadriť stanoviská a zaujímať sa o stanoviská iných, učiť sa byť tolerantný k názorom iných, pri obhajobe svojich názorov sa učiť rešpektovať právo iných na vlastný názor – hlavne celok Človeka spoločnosť
* **spôsobilosť tvorivo riešiť problémy** – identifikovať problém, analyzovať ho, stanoviť efektívny postup riešenia
* **spôsobilosť ako sa správne učiť –** vedieť sa efektívne učiť po celý život, prispôsobovať sa zmenám, byť flexibilný, tvoriť vlastné životné portfólio,  vedieť sa zaradiť do pracovného života
* **spôsobilosť využívať informačno-komunikačné technológie** – rozvíjať základné zručnosti pri práci s  osobným počítačom a internetom – hlavne celok Svet práce
* **kultúrne kompetencie –** vážiť si vlastnú kultúru a kultúru iných ľudí, z  iných krajín sveta, uvedomiť si, do akej miery je obohacujúca – hlavne pri realizácie cieľov prierezovej témy multikultúrna výchova a výchova k ľudským právam
* **kompetencie v  oblasti matematiky** **a  prírodovedných javov** – používať matematické modely logického a priestorového myslenia a prezentácie (vzorce, modely, štatistiku, diagramy, grafy, tabuľky), predovšetkým v učive o základných ekonomických problémoch a  ich riešenie, trh práce, nezamestnanosť a jej sociálno-ekonomický dopad – hlavne v učive Základné ekonomické problémy a  ich riešenie, trh práce, nezamestnanosť a jej sociálno-ekonomický dopad

Spoločenskovedný seminár očakáva vnútornú motiváciu žiakov. Žiak musí vidieť zmysel toho, čo sa učí. Mal by byť zvedavý a mať záujem riešiť úlohy, byť aktívny pri ich riešení.

**Rozvoj všeobecného profilu absolventa**

* má osvojené funkčné znalosti a kompetencie z oblasti prírodných a spoločenských vied, ktoré sú vymedzené vzdelávacími štandardami;
* efektívne komunikuje v materinskom, resp. vo vyučovacom jazyku a vo dvoch cudzích jazykoch;
* má osvojené matematické princípy a postupy tak, že ich dokáže využiť v praktickom živote a pri ďalšom štúdiu/pracovnom zaradení;
* ovláda a využíva pri svojom vzdelávaní a tvorbe súčasné informačno-komunikačné technológie;
* vie vyhodnotiť a zaujať kritický postoj k informáciám, vrátane masmediálnych informácií;
* uvedomuje si svoje schopnosti, silné a slabé stránky a v súlade s nimi sa rozhoduje pre ďalšie/celoživotné vzdelávanie a svoju budúcu profesiu;
* akceptuje a uplatňuje ľudské práva vo vzťahu k sebe a iným, rešpektuje inakosť v spoločnosti;
* je si vedomý svojich občianskych práv a povinností, uvedomuje si význam a potrebu občianskej angažovanosti v národnom a globálnom kontexte;
* uznáva a je pripravený v praxi aplikovať demokratické princípy spoločnosti;
* zaujíma sa o svet a ľudí okolo seba, je pripravený aktívne chrániť ľudské a kultúrne hodnoty a životné prostredie na Zemi.

**CIELE PREDMETU**

Cieľom predmetu spoločenskovedný seminár je sprostredkovať informácie, ktoré nadväzujú na základné vedomosti z predmetu občianska náuka, čo najviac aktivizovať žiakov pri samostatnom vyhľadávaní informácií, ich následnej prezentácii. Cieľom je samostatnosť prístupu pri riešení problémov, nadobudnutie argumentačných schopností a prostredníctvom analýzy, syntézy a hodnotenia preveriť schopnosť prezentovať výsledky vlastnej práce v podobe eseje, seminárnej práce, projektu.

Žiaci

* pochopia jedinečnosť a neopakovateľnosť každého človeka v spoločnosti,
* utvoria si vedomie vlastnej identity a identity druhých ľudí,
* akceptujú vlastnú osobnosť a osobnosť druhých ľudí,
* rešpektujú a uplatňujú mravné princípy a pravidlá spoločenského spolunažívania a prebratiu zodpovednosti za vlastné názory, správanie sa a dôsledky konania,
* zorientujú sa v spoločenských, politických a právnych faktoch, tvoriacich rámec každodenného života,
* uvedomia si práva a povinnosti občana Slovenskej republiky,
* rešpektujú základné princípy demokracie a tolerancie,
* uplatnia vhodné komunikačné prostriedky k vyjadrovaniu vlastných myšlienok, citov, názorov a postojov, k obhajovaniu vlastných postojov a k primeranému obhajovaniu svojich práv,
* nadobudnú rešpekt ku kultúrnym, náboženským a iným odlišnostiam ľudí a spoločenstiev,
* zvládnu základný kategoriálno-pojmový aparát filozofie,
* prezentujú filozofiu ako určité laboratórium ľudského myslenia a výkony filozofov, ako inšpirujúcu ukážku toho, ako sa ľudské myslenie rodilo, v čase menilo a precizovalo v strete s inými myšlienkovými platformami.

**Tematické celky**

Časovo-tematické plány zabezpečujú organizačnú (nie didaktickú) stránku výučby predmetu a **preto vychádzajú z tematických celkov.**

1. **Človeka ako osobnosť**
2. **Človeka a spoločnosť**
3. **Občan a štát**
4. **Občan a právo**
5. **Základné ekonomické problémy a ich riešenie**
6. **Finančná gramotnosť**
7. **Filozofický exkurz**

**Vzdelávacie štandardy**

Didaktické plánovanie vychádza z týchto požiadaviek na výkon

**Zapamätanie a porozumenie**

Žiak vie:

* definovať pojmy
* pomenovať, opísať a vysvetliť spoločenské javy pomocou správnych pojmov
* priradiť pojmy k jednotlivým spoločenským javom a vedám
* vysvetliť a vyjadriť vlastnými slovami dianie v spoločnosti
* ilustrovať na príkladoch možnosti spoločenského angažovania sa jednotlivca
* opísať možné dopady negatívnych a patologických javov v spoločnosti
* pracovať s printovými a multimediálnymi zdrojmi informácií
* vyhľadávať informácie v internetovej sieti

**Aplikácia**

Žiak je schopný:

* aplikovať poznatky na príkladoch z praxe
* porovnať rôzne spoločenské, ekonomické systémy
* rozpoznať na konkrétnych situáciách
* orientovať sa v dokumentoch a organizáciách zabezpečujúcich ochranu práv človeka
* identifikovať príznaky a príčiny rôznych javov v spoločnosti a možnosti ich riešenia
* zhodnotiť na základe štatistických údajov sociálne a kultúrne zmeny na Slovensku a ich dôsledky pre sociálne skupiny a jednotlivca

**Hodnotenie, posúdenie, tvorba**

Žiak dokáže:

* zaujať postoj k globálnym problémom ľudstva
* zdokumentovať dopady negatívnych spoločenských javov v logickej súvislosti
* kultivovane argumentovať v prospech svojho názoru
* akceptovať, tolerovať inakosť
* dokáže oponovať a zdôvodniť svoje stanovisko
* prezentovať svoj postoj na daný problém
* pracovať v kolektíve a byť preň prínosom
* navrhnúť riešenie na spoločenský problém
* vie uviesť výhody a nevýhody
* dokáže napísať jednoduchú filozofickú esej

1. **ČLOVEK AKO OSOBNOSŤ**
2. 1 Zapamätanie a porozumenie

Žiak vie:

* Definovať kľúčové pojmy z tematického celku Človeka ako osobnosť.
* Vymenovať základné **úrovne ľudskej psychiky**, **psychické procesy, stavy a vlastnosti.**
* Vymenovať a vysvetliť dva základné **determinanty ľudskej psychiky.**
* Vysvetliť príčiny odlišnosti ľudí a rôznorodosť prejavov ich správania.
* Vysvetliť zásady **psychohygieny.**
* Opísať, ako človek vníma, prežíva a poznáva skutočnosť, seba a druhých ľudí a čo vplýva na jeho vnímanie a poznávanie.

1. 2 Aplikácia

Žiak je schopný:

* Porovnať rôzne **metódy učenia.**
* Aplikovať rôzne poznatky z oblasti psychológie pri sebapoznávaní, poznávaní druhých a pri voľbe profesijnej orientácie.
* Identifikovať príčiny **stresu** a uviesť **dôsledky stresu.**
* Analyzovať vlastnú **osobnosť** a priradiť sa do **typológie temperamentu.**
* Prakticky využiť poznatky zo psychológie v každodennom živote.

1. 3 Hodnotenie, posúdenie, tvorba

Žiak je schopný:

* Posúdiť vhodné spôsoby vyrovnávania sa s náročnými životnými situáciami.
* Navrhnúť stratégiu zvládnutia stresu v školskom prostredí.
* Navrhnúť riešenia na zvládnutie záťažových stresových situácií.
* Vytvoriť seminárnu prácu, powerpointovú prezentáciu na zadanú tému.

1. 4 Pojmy

Ľudská psychika, osobnosť, emócie, schopnosti, motívy a postoje, učenie, zdravie a stres, psychohygiena

Témy:

1. **Podstata ľudskej psychiky –** psychika, vnímanie
2. pamäť, myslenie
3. emócie
4. **Osobnosť človeka –** osobnosť, temperament
5. schopnosti
6. motívy a postoje
7. učenie
8. **Psychológia v každodennom živote –** duševná hygiena
9. zdravie a stres, poradenstvo
10. **ČLOVEK A SPOLOČNOSŤ**

2.1 Zapamätanie a porozumenie

Žiak vie:

* Vie definovať pojem **sociálna skupina, rodina, komunikácia, deviácia, spoločenská interakcia, status, rola.**
* Vie vymenovať jednotlivé typy sociálnych skupín.
* Vysvetliť rozdiely v jednotlivých typoch rodín.
* Vysvetliť svoje práva a povinnosti v škole.
* Popísať konkrétnu spoločenskú organizáciu, inštitúciu v svojom okolí.
* Popísať prejavy **sociálno-patologického správania jednotlivca** v spoločnosti
* Objasniť podstatu niektorých sociálnych problémov v spoločnosti.
  1. Aplikácia

Žiak je schopný:

* Analyzovať príčiny krízy v manželstve a rodine
* Na príkladoch uviesť k akým dôsledkom môžu viesť predsudky a nerešpektovanie kultúrnych odlišností.
* Identifikovať porušenie všeobecne platných zásad v medziľudských vzťahoch.
* Určiť **prejavy** **extrémizmu** v spoločnosti.
* Rozlíšiť a na príkladoch vysvetliť rozdiely medzi typmi rodinnej výchovy.
* Identifikovať typické **znaky deštruktívneho kultu.**
* Uplatniť **zásady komunikácie** v spoločenskom styku.
  1. Hodnotenie, posúdenie, tvorba

Žiak je schopný:

* Posúdiť charakter sociálnych vzťahov v sociálnych skupinách a medzi sociálnymi skupinami.
* Prezentovať kultivovane svoj postoj k rôznym sociálnym fenoménom (homosexualitu, registrované partnerstvo, sexuálne deviácie, bezdomovectvo, migranti...).
* Zdôvodniť svoj postoj na rôzne spoločenské fenomény.
* Argumentovať v prospech svojho názoru, postoja .
* Vie zdôvodniť dôležitosť charakterových vlastností pri výbere životného partnera.
  1. Pojmy

Spoločnosť, kultúra, socializácia, konformita, sociálne vzťahy, sociálne skupiny, sociálna rola, sociálny status, rodina, manželstvo, škola, deviácia, sekta, kult.

Témy:

1. **Proces socializácie –** socializácia
2. sociálne vzťahy, sociálne skupiny
3. sociálne roly, sociálne pozície, medziľudská komunikácia
4. **Sociálne procesy –** rodina, funkcie rodiny, typy rodín
5. škola, školská samospráva rola žiaka, rola učiteľa, práva a povinnosti v škole
6. voľný čas, záujmy, spoločenské organizácie a inštitúcie
7. **Sociálne fenomény** **–** normy správania, sociálne nerovnosti
8. deviácie, sociálne problémy (kriminalita, extrémizmus, sektárstvo)
9. **OBČAN A ŠTÁT**

3.1 Zapamätanie a porozumenie

Žiak vie:

* Definovať pojem **štát, štátna moc, národ, demokracia, ľudské práva, ústava.**
* Popísať akú funkciu plní v štáte ústava a ktoré oblasti upravuje.
* Vie vymenovať a popísať štátne symboly.
* Vymenovať základné znaky a funkcie štátu.
* Vymenovať jednotlivé zložky **politického systému** a uviesť ich úlohu.
* Vysvetliť, prečo je štátna moc v SR rozdelená na tri zložky.
* Vysvetliť podstatu demokracie a uviesť príklady.
* Objasniť podstatu a význam **politického pluralizmu.**

3.2 Aplikácia

Žiak je schopný:

* Rozlíšiť a porovnať historické a súčasné typy štátov (formy vlád).
* Rozlíšiť a porovnať funkcie a úlohy orgánov štátnej moci.
* Analyzovať ľudské práva a základné v Ústave SR.
* Analýzou textu, obrázku alebo modelovej situácie určiť, o akú skupinu ľudských práv ide.
* Uviesť príklady **občianskych iniciatív** – ako môže občan ovplyvňovať spoločenské dianie v obci v štáte.
* Identifikovať na vybraných príkladoch výhody a nevýhody priamej/nepriamej demokracie a **volebných systémov.**
* Rozpoznať na konkrétnych situáciách porušenie ľudských práv a prejavy diskriminácie.
* Porovnať právomoci orgánov štátnej moci a územnej a miestnej samosprávy SR.

3.3 Hodnotenie, posúdenie, tvorba

Žiak dokáže:

* Zhodnotiť význam komunálnych, parlamentných, prezidentských volieb, volieb do vyšších územných celkov a do Európskeho parlamentu a ich dopad na každodenný život občanov SR.
* Navrhnúť okruhy problémov, s ktorými sa môže občan obrátiť na jednotlivé štátne inštitúcie.
* Prezentovať príklady porušenia princípov **právneho štátu**, príklady porušenia ľudských práv.
* Obhajovať svoje práva, rešpektovať ľudské práva druhých ľudí a osobne sa angažovať proti ich porušovaniu.
* Zdôvodniť, že nie všetko, čo človek chce, má na to aj právo.
* Rešpektovať práva národnostných menšín.

3.4 Pojmy

Znaky štátu, formy štátu, právny štát, Ústava SR, deľba štátnej moci, princípy demokracie, politické strany, voľby, volebný systém, ľudské práva, práva menšín

Témy:

1. **Štát** – znaky štátu
2. formy štátu
3. právny štát
4. Ústava SR
5. **Demokracia**
6. politický systém
7. voľby**,** volebné systémy
8. **Ľudské práva**
9. Dokumenty
10. Prvá, druhá a tretia generácia ľudských práv
11. Systém ochrany ľudských práv, práva dieťaťa
12. **OBČAN A PRÁVO**

4.1Zapamätanie a porozumenie

Žiak vie:

* Definovať pojem **morálka**, **právo, právna norma, verejné a súkromné právo, právny systém, odvetvia práva.**
* Vysvetliť rozdiel medzi morálnymi a právnymi normami.
* Vymenovať hierarchiu právnych predpisov podľa **právnej sily.**
* Vysvetliť, kedy vzniklo právo a s čím súvisí jeho vznik.
* Charakterizovať právny systém.
* Pozná základné **práva spotrebiteľa.**
* Uviesť, ktoré štátne orgány vydávajú právne predpisy aj ako a kde sú zverejňované.
* Uviesť dokumenty, ktoré zakotvujú **ľudské práva.**
  1. Aplikácia

Žiak dokáže:

* Vymedziť predmet **trestného, občianskeho a rodinného práva.**
* Určiť rozdiel medzi **fyzickou a právnickou osobou.**
* Rozlíšiť právnu **spôsobilosť na právne úkony.**
* Rozlíšiť na príkladoch **korupčné konanie.**
* Na príkladoch uviesť svoje práva i práva iných.
* Porovnať **verejné a súkromné právo.**
* Porovnať jednotlivé druhy **vyživovacej povinnosti.**
* Rozlíšiť náplň činnosti orgánov právnej ochrany, uviesť príklady právnych problémov, s ktorými sa môžu občania na nich obrátiť.
  1. Hodnotenie, posúdenie, tvorba

Žiak dokáže:

* Zdôvodniť, že nie všetko, čo človek chce, má na to aj právo.
* Odôvodniť účel sankcií pri porušení právnych noriem.
* Zdôvodniť opodstatnenosť petície v **právnom štáte.**
  1. Pojmy:

Morálka, právo, právne normy, právny systém, odvetvia práva, občianske právo, rodinné právo, trestné právo, korupcia, právne inštitúcie, subjekty práva

**Témy**

1. **Právo**
2. normy, morálka, právo
3. **Právo v každodennom živote**
4. právna spôsobilosť, právny systém
5. odvetvia práva, občianske právo (spôsobilosť na právne úkony)
6. práva spotrebiteľa
7. rodinné právo (podmienky uzavretia manželstva)
8. trestné právo (deliktuálna spôsobilosť)
9. Orgány činné v trestnom konaní
10. **Orgány ochrany práva –** advokácia, prokuratúra, notariáty
11. **ZÁKLADNÉ EKONOMICKÉ PROBLÉMY A ICH RIEŠENIE**

5.1 Zapamätanie a porozumenie

Žiak vie:

* Definovať pojmy: **ekonómia, ekonomika, typy ekonomík, trhový mechanizmus, trh, peniaze.**
* Vysvetliť pojem **vzácnosť.**
* Charakterizovať štyri typy ekonomík.
* Charakterizovať typológiu ekonomiky SR.
* Objasniť správanie sa **subjektov na trhu.**
* Vysvetliť špecifiká **trhu práce.**
  1. Aplikácia

Žiak dokáže:

* Porovnať rôzne typy ekonomík z hľadiska ich prístupu k riešeniu **základných ekonomických otázok.**
* Porovnať jednoduchú a zložitú **reprodukciu.**
* Rozlíšiť **krivku ponuky a krivku dopytu.**
* Porovnať formy podnikania v SR.
* Porovnať základné **bankové produkty** – bankový účet elektronické bankovníctvo, platobná karta, úver a produkty poisťovní.
* Rozlíšiť základné **typy daní.**
* Kriticky posúdiť svoje zdravotné, osobné a kvalifikačné predpoklady pri profesijnej orientácii.
* Dokumentovať na rôznych príkladoch výhody a nevýhody typov ekonomík.
* Identifikovať príčiny **nezamestnanosti** a možnosti jej riešenia.
* Vyhľadať informácie o zamestnaní v rôznych typoch médií.
  1. Hodnotenie, posúdenie, tvorba

Žiak dokáže:

* Uviesť výhody a nevýhody podnikania.
* Zaujať postoj k prehlbovaniu sociálnych rozdielov medzi bohatými ma chudobnými.
* Dokumentovať dopady globálneho trhu na prírodu i na človeka.
  1. Pojmy:

Ekonómia, ekonomika, zákon vzácnosti, potreba, statok, typy ekonomík, trhový mechanizmus, trh, peniaze, ekonomické subjekty, ponuka, dopyt, konkurencia, produkčný reťazec, povolanie, zamestnanie, práca, mzda, nezamestnanosť, úrady práce, živnosti, obchodné spoločnosti, peniaze, banky, poisťovne, dane

**Témy:**

1. **Základy ekonómie** – problém vzácnosti, základné ekonomické otázky, typy ekonomík, národná ekonomika
2. **Ekonomický kolobeh** – základné funkcie a úlohy trhu, typy trhov
3. **Trhové hospodárstvo –** dopyt**,** ponuka,cena, trhový mechanizmus konkurencia
4. **Trh práce –** dopyt po práci, ponuka práce
5. cena práce – mzda a jej formy
6. **Mobilita práce –** pracovný trh v EÚ, globalizácia pracovného trhu
7. **Nezamestnanosť –** formy nezamestnanosti, inštitúcie riešiace problém
8. inštitúcie riešiace problém nezamestnanosti, hmotné zabezpečenie v nezamestnanosti
9. **Práca –** povolanie, zamestnanie
10. **Vstup na trh práce** – pracovný pomer, pracovná zmluva
11. **Právne formy podnikania** – fyzické a právnické osoby, živnosti a obchodné spoločnosti
12. **Peniaze –** funkcie a formy peňazí
13. euro v SR
14. **Finančné inštitúcie – centrálna banka,** banky, bankový účet
15. dane a daňové povinnosti
16. poisťovne, produkty poisťovní
17. **FILOZOFICKÝ EXURZ**

6.1 Zapamätanie a porozumenie

Žiak vie:

* Definovať základné pojmy: :mýtus, filozofia, ontológia, gnozeológia, idealizmus, materializmus, dialektika, metafyzika, monizmus, dualizmus, pluralizmus, determinizmus, indeterminizmus.
* Uviesť základné identifikačné znaky filozofie, vedy, náboženstva.
* Uviesť, ktoré témy, resp. problémy sú ťažiskové pre jednotlivé obdobia dejín filozofie.
* Ilustrovať prostredníctvom filozofických textov rôzne návody na dobre prežitý život.
* Predstaviť základné stratégie filozofie navrhované k dosahovaniu pravdivého (nepochybného) poznania a konfrontovať ich s argumentačnou bázou filozofických prístupov, ktoré uvedený nárok spochybňujú.
* Vysvetliť principiálnu odlišnosť mytologického a filozofického uvažovania.
* Vysvetliť rozdiel medzi sociálnou utópiou a otvorenou spoločnosťou.
* Vysvetliť príčiny relativizácie alebo naopak absolutizácie hodnôt v dejinách.
  1. Aplikácia

Žiak dokáže:

* Identifikovať v texte znaky mytologického a filozofického uvažovania.
* Odlíšiť na základe rozlišovacích znakov filozofické otázky od bežných otázok.
* Interpretovať dejiny filozofického myslenia ako proces vykazujúci dva rozhodujúce kvalitatívne posuny: ako prechod od myslenia o svete k analýze jazyka, v ktorom svet myslíme a vyjadrujeme.
* Zaradiť otázky k filozofickým disciplínam.
* Vymedziť základné identifikačné znaky filozofie, vedy, náboženstva, umenia a ideológie a základné diferencie, ktoré odlišujú filozofiu od uvedených významových útvarov.
* Porovnať na konkrétnych príkladoch textov z dejín filozofie odlišnosť prístupov v otázke vzťahu k bohu v panteizme , teizme, deizme, ateizme.
* Určiť, ktoré etické a sociálne hodnoty hrajú kľúčovú rolu v relevantných etických a sociálno-politických doktrínach (eudaimonizmus, liberalizmus, socializmus).
* Posúdiť negatívne prejavy a dôsledky inštrumentálnej racionality a jednostrannej orientácie západnej civilizácie na jednotlivé sféry života človeka v spoločnosti.
* Prezentovať príklady, ako filozofia vstupuje do našej každodennosti a ovplyvňuje bežné ľudské životy.

6.3. Hodnotenie, posúdenie, tvorba

Žiak dokáže:

* Uplatniť zásady vedenia filozofického dialógu v modelovom strete zástancov jedného i druhého názorového stanoviska.
* Sformulovať vlastné stanovisko k filozofickému textu.
* Zhodnotiť, ktoré z funkcií filozofie nadobúdajú v kontexte súčasnej spoločnosti najväčšiu váhu.
* Porovnať alternatívne riešenia uvedených problémov a zaujať k nim vlastné stanovisko.
* Zaujať stanovisko k námietkam nabádajúcim k opatrnosti voči sociálnym utópiám , najmä v prípade, ak ašpirujú na svoje uskutočnenie.
* Zaujať postoj k chápaniu ľudskej existencie vo filozofii existencializmu.
* Napísať jednoduchú filozofickú esej.
  1. Pojmy:

Mýtus, filozofia, ontológia, gnozeológia, idealizmus, materializmus, dialektika, metafyzika, monizmus, dualizmus, pluralizmus, determinizmus, indeterminizmus, arché, logos, podstata – jav, subjekt – objekt, časť – celok, axiológia, etika, bytie, súcno, apória, sofistika, sokratovská irónia, utópia, stoický kľud, absolútno, transcendentno, metodická skepsa, predsudok, idoly, racionalizmus, empirizmus, sloboda, nihilizmus, Boh

1. **Filozofia ako veda**
2. **Vývoj filozofie v antickom Grécku**
3. **Filozofia stredoveku**
4. **Humanizmus a renesancia**
5. **Novoveká filozofia – dve cesty poznávania**
6. **Osvietenské filozofické myslenie**
7. **Nemecký klasický idealizmus**
8. **Poklasická filozofia 19. storočia**
9. **Moderná filozofia 20. storočia**
10. **Systematizácia poznatkov, opakovanie**
11. **Systematizácia poznatkov, opakovanie**
12. **Systematizácia poznatkov, opakovanie**

**SPS 2 – 4. ročník**

* **celkový počet hodín je 60**

**Vypracovala Mgr. Marcela Hollá**

**V Liptovskom Mikuláši 20. októbra 2015**

**Metodické združenie na svojom zasadnutí 14. 1. 2016 prerokovalo UO IŠkVP a schválilo ich.**

**V Liptovskom Mikuláši 14. 1. 2016**